KLASA: 007-04/24-01/10

URBROJ: 2158-46-24-6



Osijek, 25. listopada 2024.

**Z A P I S N I K**

s 58. sjednice Školskog odbora Škole primijenjene umjetnosti i dizajna Osijek, koja je održana dana 25. listopada 2024. godine elektronskim putem s početkom u 10,00, a završetkom u 12,00 sati. Svoje primjedbe i/ili dopune na točke dnevnog reda te same suglasnosti na iste članovi su bili dužni poslati elektronskim putem.

NAZOČNI: Željko Ašperger– predstavnici iz reda nastavnika i stručnih suradnika Škole

Karolina Buljević – predstavnica iz reda radnika Škole

Goran Dijanović i Luka Kuduz – predstavnici osnivača Škole

Dinko Jukić – predstavnik roditelja učenika Škole

IZOČNI: Željka Vrebac - predstavnica osnivača Škole, Ozana Tomić - predstavnica iz reda nastavnika i stručnih suradnika Škole

OSTALI NAZOČNI: Kristina Kopf, ravnateljica Škole, Ivana Jakobfi, tajnica Škole, Matea Spajić, voditeljica računovodstva Škole

Tajnica Škole je poslala poziv na sjednicu elektronskim putem svim članovima u kojemu je bio predložen sljedeći dnevni red:

1. Usvajanje zapisnika s prethodne sjednice
2. Usvajanje pročišćenog teksta Statuta Škole primijenjene umjetnosti i dizajna Osijek, Osijek
3. Donošenje Pravilnika o provedbi postupaka jednostavne nabave robe, radova i usluga
4. Usvajanje prijedloga Financijskog plana za 2025. godinu i projekcije za 2026. i 2027. godinu
5. Razno.

*Predloženi Dnevni red jednoglasno je prihvaćen.*

**Ad 1) Usvajanje zapisnika s prethodne sjednice**

Tajnica Škole je poslala elektronskim putem Zapisnik s prethodne sjednice Školskog odbora.

*Privitak: - Zapisnik s 57. sjednice Školskog odbora*

*Pristigla očitovanja svih nazočnih članova Školskog odbora.*

Primjedbi i dopuna nije bilo.

*Zapisnik s prethodne, 57. sjednice jednoglasno se usvaja.*

**Ad 2) Usvajanje pročišćenog teksta Statuta Škole primijenjene umjetnosti i dizajna Osijek, Osijek**

Tajnica Škole je poslala elektronskim putem Pročišćeni tekst Statuta Škole primijenjene umjetnosti i dizajna Osijek, Osijek.

*Privitak:*

* *Pročišćeni tekst Statuta Škole primijenjene umjetnosti i dizajna Osijek, Osijek*

*Pristigla očitovanja svih nazočnih članova Školskog odbora.*

*Članovi Školskog obora nisu imali primjedbi i dopuna te tako jednoglasno donose*

***ODLUKU***

***o*** ***usvajanju pročišćenog teksta Statuta***

***Škole primijenjene umjetnosti i dizajna Osijek, Osijek***

*I.*

*Usvaja se pročišćeni tekst Statuta Škole primijenjene umjetnosti i dizajna Osijek, Osijek.*

*II.*

*Pročišćeni tekst Statuta Škole primijenjene umjetnosti i dizajna Osijek, Osijek čini sastavni dio ove Odluke.*

**Ad 3) Donošenje Pravilnika o provedbi postupaka jednostavne nabave robe, radova i usluga**

Tajnica Škole je poslala elektronskim putem *Pravilnik o provedbi postupaka jednostavne nabave*.

*Privitak: - Pravilnik o provedbi postupaka jednostavne nabave*

*Pristigla očitovanja svih nazočnih članova Školskog odbora.*

*Članovi Školskog obora nisu imali primjedbi i dopuna te tako jednoglasno donese*

***ODLUKU***

***o donošenju Pravilnika o provedbi postupaka jednostavne nabave***

*I.*

*Donosi se Pravilnik o provedbi postupaka jednostavne nabave.*

*II.*

*Pravilnik o provedbi postupaka jednostavne nabave čini sastavni dio ove Odluke.*

**Ad 4) Usvajanje** **prijedloga Financijskog plana za 2025. godinu i projekcije za 2026. i 2027. godinu**

Tajnica Škole je poslala elektronskim putem Prijedlog Financijskog plana za 2025. godinu i projekcije za 2026. i 2027. godinu na usvajanje na prijedlog ravnateljice Škole.

*Članovi Školskog obora nisu imali primjedbi i dopuna te tako jednoglasno donose*

***ODLUKU***

*Usvaja se Prijedlog Financijskog plana za 2025. godinu s obrazloženjem i projekcijama za 2026. i 2027. godinu.*

*Ako ne postoje razlike u financijskom planu* *Škole primijenjene umjetnosti i dizajna Osijek sadržanom u proračunu koji je usvojilo predstavničko tijelo u odnosu na već usvojeni prijedlog financijskog plana od strane Školskog odbora, prijedlog financijskog plana se smatra konačnim na dan donošenja proračuna.*

*Ako postoje razlike u financijskom planu Škole primijenjene umjetnosti i dizajna Osijek sadržanom u proračunu koji je usvojilo predstavničko tijelo u odnosu na već usvojeni prijedlog financijskog plana od strane Školskog odbora, Školski odbor usvaja financijski plan koji je sadržan u proračunu koji je usvojilo predstavničko tijelo.*

*O b r a z l o ž e n j e*

*Prema odredbi članka 118. Zakona o odgoju i obrazovanju u osnovnoj i srednjoj školi, školske ustanove su obvezne do kraja tekuće godine, na prijedlog ravnatelja, donijeti Financijski plan za narednu godinu.*

*Stoga je Školski odbor Škole primijenjene umjetnosti i dizajna Osijek, na sjednici održanoj 25. listopada 2024. godine odlučio kao u izreci ove odluke.*

**Ad 5) Razno**

Tajnica Škole je poslala elektronskim putem Odluku o višegodišnjem planu uravnoteženja na usvajanje na prijedlog ravnateljice Škole.

*Privitak: - Odluka o višegodišnjem planu uravnoteženja*

*Pristigla očitovanja svih nazočnih članova Školskog odbora.*

*Članovi Školskog obora nisu imali primjedbi i dopuna te tako jednoglasno donose*

***ODLUKU O VIŠEGODIŠNJEM PLANU URAVNOTEŽENJA***

***Članak 1.***

*Procijenjeni rezultat poslovanja Škole primijenjene umjetnosti i dizajna Osijek za 2024.g. koji će biti iskazan u Bilanci (konto 9221) kao višak prihoda raspoloživ u sljedećem razdoblju iznosi 82.850,00 eur.*

***Članak 2****.*

*Procijenjeni višak prihoda u iznosu od 132.550,00 eura škola će ostvariti iz:*

*- viška vlastitih prihoda – korisnici, izvor 32 u iznosu 41.550,00 eura*

*- viška Prihoda za posebne namjene, izvor 49 u iznosu 33.000,00 eura*

*- viška pomoći – korisnici, izvor 54 u iznosu 58.000,00 eura.*

***Članak 3.***

*Višak prihoda iz Članka 2. koji će se iskazati na bilančnoj kategoriji uključit će se u financijski plan proračuna za 2025.g. u iznosu 82.850,00 eur, za 2026.g u iznosu 24.850,00 eur i za 2027. godinu u iznosu 24.850,00 eura i na taj način će se postići uravnoteženje proračuna.*

***Članak 4.***

*Procijenjeni višak prihoda iz Članka 2. utrošit će se:*

* *U 2025.g.: 24.850,00 eura za financiranje rashoda za nabavu nefinancijske imovine i 58.000,00 eur za financiranje materijalnih rashoda*
* *U 2026.g.: 20.000,00 eura za financiranje rashoda za nabavu nefinancijske imovine i 4.850,00 eura za materijalne rashode*
* *U 2027.g.: 20.000,00 eura za financiranje rashoda za nabavu nefinancijske imovine i 4.850,00 eura za materijalne rashode.*

***Članak 5.***

*Ova Odluka stupa na snagu danom donošenja.*

Drugih primjedbi i/ili dopuna nije bilo.

Sjednica je završena u 12,00 sati.

Zapisničarka: Predsjednik Školskog odbora:

Ivana Jakobfi Goran Dijanović